               EUROOPAN KOMISSIO
            Bryssel 13.9.2018
            COM(2018) 624 final
            2018/0325(NLE)
            Ehdotus
            NEUVOSTON PÄÄTÖS
            Kansainvälisen merenkulkujärjestön (IMO) meriympäristön suojelukomiteassa ja meriturvallisuuskomiteassa Euroopan unionin puolesta otettavasta kannasta aluksista aiheutuvan meren pilaantumisen ehkäisemisestä tehdyn kansainvälisen yleissopimuksen VI liitteessä olevaan 14.1 sääntöön ja irtolastialusten ja öljysäiliöalusten katsastuksissa sovellettavaa laajennettua tarkastusohjelmaa koskevaan vuoden 2011 säännöstöön tehtävien muutosten hyväksymiseen

               PERUSTELUT

               1.Ehdotuksen kohde

               Tämä ehdotus koskee päätöstä unionin puolesta otettavan kannan vahvistamisesta Kansainvälisen merenkulkujärjestön meriympäristön suojelukomitean 73. istunnossa ja meriturvallisuuskomitean 100. istunnossa. Tarkoituksena on hyväksyä muutoksia MARPOL-yleissopimuksen liitteessä VI olevaan 14 sääntöön ja irtolasti- ja öljysäiliöalusten katsastuksissa sovellettavaa laajennettua katsastusohjelmaa koskevaan vuoden 2011 kansainväliseen säännöstöön, jäljempänä ’ESP-säännöstö’.

               2.Ehdotuksen tausta

               2.1.Kansainvälistä merenkulkujärjestöä (IMO) koskeva yleissopimus

               Kansainvälistä merenkulkujärjestöä (IMO) koskevalla yleissopimuksella, jäljempänä ’yleissopimus’, perustetaan IMO. Tarkoituksena on tarjota foorumi valtioiden väliselle yhteistyölle kaikkien kansainvälisen kauppamerenkulun teknillisiä kysymyksiä koskevien hallitusten omaksumien säännösten ja menettelytapojen alalla, edistää tiukimpien mahdollisten määräysten yleistä hyväksymistä meriturvallisuuden, tehokkaan navigoinnin sekä alusten aiheuttaman meren pilaantumisen ehkäisemisen ja torjunnan alalla yhtäläisten toimintaedellytysten luomiseksi sekä käsitellä asiaan liittyviä hallinnollisia ja oikeudellisia seikkoja.

               Yleissopimus tuli voimaan 17. maaliskuuta 1958.

               Kaikki jäsenvaltiot ovat sen sopimuspuolia.

               Kaikki jäsenvaltiot ovat aluksista aiheutuvan meren pilaantumisen ehkäisemisestä vuonna 1973 tehdyn kansainvälisen yleissopimuksen, jäljempänä ’MARPOL-yleissopimus’, sopimuspuolia. MARPOL-yleissopimus tuli voimaan 2. lokakuuta 1983. Unioni ei ole MARPOL-yleissopimuksen sopimuspuoli.

               Kaikki jäsenvaltiot ovat ihmishengen turvallisuudesta merellä vuonna 1974 tehdyn kansainvälisen yleissopimuksen, jäljempänä ’SOLAS-yleissopimus’, sopimuspuolia. SOLAS-yleissopimus tuli voimaan 25. toukokuuta 1980. Unioni ei ole SOLAS-yleissopimuksen sopimuspuoli.

               Vuonna 2011 annettiin irtolasti- ja öljysäiliöalusten katsastuksissa sovellettavaa laajennettua katsastusohjelmaa koskeva kansainvälinen säännöstö, jäljempänä ’ESP-säännöstö’. Siinä vahvistetaan vaatimukset yksirunkoisten ja kaksoisrungolla varustettujen irtolastialusten katsastuksissa sovellettavaa laajennettua katsastusohjelmaa varten SOLAS-yleissopimuksen XI-1/2 säännön määräysten mukaisesti.

               2.2.Kansainvälinen merenkulkujärjestö (IMO)

               IMO on Yhdistyneiden kansakuntien erityisjärjestö, joka vastaa merenkulun turvallisuudesta ja turvatoimista sekä alusten aiheuttaman meren pilaantumisen ehkäisemisestä. IMO on yleinen standardeja laativa viranomainen kansainvälisen merenkulun turvallisuuden, turvatoimien ja ympäristönsuojelun alalla. Sen tärkein tehtävä on luoda oikeudenmukainen ja tehokas merenkulkualan sääntelykehys, joka hyväksytään ja pannaan täytäntöön yleisesti.

               IMO:n jäsenyys on avoin kaikille valtioille, ja kaikki EU:n jäsenvaltiot ovat IMO:n jäseniä. Euroopan komissiolla on ollut IMO:ssa vuodesta 1974 lähtien tarkkailijan asema, joka perustuu valtioiden välisen neuvoa-antavan merenkulkujärjestön (IMCO)
                  1
                ja Euroopan yhteisöjen komission väliseen yhteistyöjärjestelyyn molemmille tärkeissä asioissa.

               IMO:n meriympäristön suojelukomitea, joka koostuu kaikista IMO:n jäsenistä, kokoontuu vähintään kerran vuodessa. Se käsittelee IMO:n toimialaan kuuluvia ympäristökysymyksiä aluksista aiheutuvan pilaantumisen – öljy, irtolastina kuljetettavat kemikaalit, jätevedet ja kiinteät jätteet sekä alusten päästöt, kuten ilman epäpuhtaudet ja kasvihuonekaasupäästöt – ehkäisemisen ja torjunnan alalla. Näitä kysymyksiä säännellään MARPOL-yleissopimuksella. Se käsittelee myös painolastivesien hallintaa, kiinnittymisenestojärjestelmiä, alusten kierrätystä, pilaantumisen torjuntavalmiuksia ja -toimia sekä erityisalueiden ja erityisen herkkien merialueiden kartoittamista.

               Meriympäristön suojelukomitea huolehtii IMO:n yleissopimuksen, yleiskokouksen tai neuvoston sille määräämien tehtävien suorittamisesta sekä kaikkien sellaisten edellä mainittuun soveltamisalaan kuuluvien tehtävien suorittamisesta, joita sille on mahdollisesti annettu jonkin muun kansainvälisen välineen perusteella tai puitteissa ja jotka IMO on hyväksynyt. Meriympäristön suojelukomitea ja sitä avustavat elimet tekevät päätöksensä jäsenten enemmistöllä.

               Myös IMO:n meriturvallisuuskomitea koostuu kaikista IMO:n jäsenistä ja kokoontuu vähintään kerran vuodessa. Sen tehtävänä on käsitellä kaikkia kysymyksiä, jotka kuuluvat IMO:n toimialaan ja koskevat merenkulun apuneuvoja, alusten rakentamista ja varustamista, turvallisuuden vaatimaa alusten miehitystä, sääntöjä yhteentörmäysten ehkäisemiseksi, vaarallisten lastien käsittelyä, meriturvallisuutta tehostavia toimenpiteitä, hydrograafisia tiedonantoja, laivapäiväkirjoja ja merenkulkutietoja, merionnettomuuksien tutkimista, meripelastusta sekä muita merenkulun turvallisuutta suoranaisesti koskevia asioita.

               Meriturvallisuuskomitea huolehtii IMO:n yleissopimuksen, yleiskokouksen tai neuvoston sille määräämien tehtävien suorittamisesta sekä kaikkien sellaisten edellä mainittuun soveltamisalaan kuuluvien tehtävien suorittamisesta, joita sille on mahdollisesti annettu jonkin muun kansainvälisen välineen perusteella tai puitteissa ja jotka IMO on hyväksynyt. Meriturvallisuuskomitea ja sitä avustavat elimet tekevät päätöksensä jäsenten enemmistöllä.

               2.3.IMO:n meriympäristön suojelukomitean suunniteltu säädös

               Meriympäristön suojelukomitean on määrä hyväksyä 22.–26. lokakuuta 2018 pidettävässä 73. istunnossaan (MEPC 73) muutoksia MARPOL-yleissopimuksen liitteessä VI olevaan 14.1 sääntöön siltä osin kuin on kyse kiellosta kuljettaa vaatimustenvastaista polttoöljyä, jota on tarkoitus polttaa käyttövoimaa tai käyttöä varten aluksella.

               Vuonna 2008 IMO hyväksyi päätöslauselman, jolla muutetaan MARPOL-yleissopimuksen liitettä VI, joka sisältää sääntöjä alusten aiheuttaman ilman pilaantumisen ehkäisemiseksi. Tarkistettu MARPOL-yleissopimuksen liite VI tuli voimaan 1. heinäkuuta 2010. Siinä otettiin käyttöön muun muassa tiukemmat meriliikenteen polttoaineiden rikkipitoisuusrajat rikkioksidipäästöjen valvonta-alueilla sekä merialueilla, jotka sijaitsevat rikkioksidipäästöjen valvonta-alueiden ulkopuolella.

               Soveltamalla johdonmukaisesti MARPOL-yleissopimuksen liitteessä VI olevassa 14.1.3 säännössä vahvistettua polttoöljystandardia, joka tulee voimaan 1. tammikuuta 2020, voidaan osaltaan helpottaa 0,50 prosentin yleisen rikkipitoisuusrajan yhdenmukaista täytäntöönpanoa. Suunnitelluilla muutoksilla MARPOL-yleissopimuksen liitteeseen VI pyritään varmistamaan 14.1.3 säännön tosiasiallinen täytäntöönpano, jotta voidaan vähentää merkittävästi alusten aiheuttamia rikkioksidi- ja hiukkaspäästöjä ilmakehään.

               2.4.IMO:n meriturvallisuuskomitean suunniteltu säädös

               Meriturvallisuuskomitean on määrä hyväksyä 3.–7. joulukuuta 2018 pidettävän 100. istuntonsa (MSC 100) aikana muutoksia irtolasti- ja öljysäiliöalusten katsastuksissa sovellettavaa laajennettua katsastusohjelmaa koskevaan vuoden 2011 kansainväliseen säännöstöön, jäljempänä ’ESP-säännöstö’.

               Tarkoituksena on tehdä toimituksellisia mukautuksia, joilla yksilöidään kaikki sitovat vaatimukset ja parannetaan taulukoita ja lomakkeita. Muutoksilla myös yhdistetään toimitukselliset mukautukset uusiin olennaisiin vaatimuksiin, jotta voidaan ottaa huomioon päivitykset, joita on äskettäin tehty Kansainvälisen luokituslaitosten järjestön (International Association of Classification Societies Unified Requirements – IACS) yhdenmukaistettujen vaatimusten (Unified Requirements – UR) Z10-sarjaan. Z10-sarja koskee öljysäiliöalusten, irtolastialusten, kemikaalisäiliöalusten, kaksoisrungolla varustettujen öljysäiliöalusten ja kaksoisvaipalla varustettujen irtolastialusten runkojen katsastuksia. IACS:n yhdenmukaistetut vaatimukset ovat IACS:n antamia päätöslauselmia asioista, jotka liittyvät suoraan luokituslaitosten erityisiin sääntövaatimuksiin ja käytänteisiin tai kuuluvat niiden piiriin, mukaan lukien luokituslaitosten sääntöjen ja käytänteiden perustana olevat yleisperiaatteet. Yhdenmukaistetut vaatimukset sisällytetään osaksi IACS:n jäsenyhteisöjen sääntöjä ja käytänteitä yhden vuoden kuluessa niiden hyväksynnästä IACS:n yleisen politiikan työryhmässä edellyttäen, että kunkin jäsenyhteisön hallintoelin ratifioi ne.  Yhdenmukaiset vaatimukset ovat vähimmäisvaatimuksia.

               3.Unionin puolesta esitettävä kanta

               3.1.Muutokset MARPOL-yleissopimuksen liitteessä VI olevaan 14 sääntöön

               Meriympäristön suojelukomitean 71. istunnossa (MEPC 71), joka pidettiin Lontoossa 3.–7. heinäkuuta 2017, annettiin hyväksyntä uudelle aloitteelle, joka koskee MARPOL-yleissopimuksen liitteessä VI olevan 14.1.3 säännön johdonmukaista täytäntöönpanoa. Aloite on tarkoitus sisällyttää osaksi pilaantumisen ehkäisyä ja torjuntaa käsittelevän alakomitean kaksivuotisohjelmaa vuosille 2018–2019 sekä pilaantumisen ehkäisyn ja torjunnan alakomitean 5. istunnon (PPR 5) alustavaa esityslistaa. Aloite on määrä saattaa päätökseen vuonna 2019.

               PPR 5:ssä, joka pidettiin 5.–9. helmikuuta 2018, laadittiin luonnos muutoksiksi MARPOL-yleissopimuksen liitteessä VI olevaan 14 sääntöön siltä osin kuin on kyse kiellosta kuljettaa vaatimustenvastaista polttoöljyä, jota on tarkoitus polttaa käyttövoimaa tai käyttöä varten aluksella. Luonnokselle muutoksiksi MARPOL-yleissopimuksen liitteeseen VI annettiin hyväksyntä vähäisin mukautuksin meriympäristön suojelukomitean 72. istunnossa (MEPC 72), joka pidettiin Lontoossa 9.–13. huhtikuuta 2018. Luonnos on tarkoitus hyväksyä MEPC 73:ssa.

               Muutokset MARPOL-yleissopimuksen liitteessä VI olevaan 14 sääntöön on esitetty IMO:n asiakirjassa MEPC 73/3. Meriympäristön suojelukomitean 72. istunnosta laaditun raportin (MEPC 72/17) 5.43 kohdassa todetaan, että nämä muutokset on määrä hyväksyä MEPC 73:ssa.

               3.2.Muutokset irtolasti- ja öljysäiliöalusten katsastuksissa sovellettavaa laajennettua katsastusohjelmaa koskevaan vuoden 2011 kansainväliseen säännöstöön (ESP-säännöstö)

               Alusten suunnittelua ja rakentamista käsittelevän alakomitean 5. istunnossa (SDC 5), joka pidettiin Lontoossa 22.–26. tammikuuta 2018, muistutettiin mieliin, että SDC 4, joka pidettiin Lontoossa 13.–17. helmikuuta 2017, oli valtuuttanut Kansainvälisen luokituslaitosten järjestön (IACS) ja sihteeristön analysoimaan vuoden 2011 ESP-säännöstöä. Tarkoituksena oli ehdottaa toimituksellisia mukautuksia kaikkien sitovien vaatimusten yksilöimiseksi, taulukko- ja lomakemallien parantamiseksi sekä edistymisraportin laatimiseksi SDC 5:tä varten.

               SDC 5 totesi, että kaikki vuoden 2011 ESP-säännöstön alaviitteissä olevat merkitykselliset kohdat olisi sisällytettävä uuden konsolidoidun asiakirjan varsinaiseen tekstiin. SDC 5 totesi myös, että ESP-säännöstön taulukko- ja lomakemalleja on syytä parantaa. Lisäksi SDC 5 katsoi, että toimitukselliset mukautukset on tehtävä yhdessä IACS:n vuoden 2011 ESP-säännöstöön ehdottamien uusien olennaisten muutosten kanssa, jotta voidaan ottaa huomioon viimeaikaiset päivitykset IACS:n yhdenmukaistettujen vaatimusten Z10-sarjaan.

               SDC 5 kannatti ehdotusta, joka koski vuoden 2011 ESP-säännöstöön tehtävien muutosten luonnoksen toimittamista hyväksyntää varten meriturvallisuuskomitean 99. istuntoon (MSC 99) Lontoossa 16.–25. toukokuuta 2018. Tarkoituksena oli hyväksyä muutokset meriturvallisuuskomitean 100. istunnossa (MSC 100). Muutokset tulevat voimaan 1. heinäkuuta 2020.

               MSC 99 tarkasteli luonnosta muutoksiksi vuoden 2011 ESP-säännöstöön. SDC 5 oli laatinut luonnoksen noudattaen säännöstön säännöllistä päivittämistä koskevaa menettelyä. MSC 99 antoi hyväksyntänsä luonnoksen muutoksiksi vuoden 2011 ESP-säännöstöön. Muutokset on esitetty MSC:n päätöslauselmaluonnoksessa, ja ne on määrä hyväksyä MSC 100:ssa.

               Vuoden 2011 FTP-säännöstöön tehtäviä muutoksia koskeva MSC:n päätöslauselmaluonnos esitetään MSC 99:n raportin liitteessä 2 (MSC 99/22/Add.1). MSC 99 -raportin (MSC 99/22) 10.20 kohdassa todetaan, että nämä muutokset on määrä hyväksyä MSC 100:ssa.

               3.3.Asiaa koskeva EU:n lainsäädäntö ja EU:n toimivalta

               3.3.1.Muutokset MARPOL-yleissopimuksen liitteessä VI olevaan 14.1 sääntöön

               MARPOL-yleissopimuksen liitteessä VI olevat vaatimukset, jotka koskevat meriliikenteen polttoaineiden rikkipitoisuuden vähentämistä rikkioksidipäästöjen vähentämiseksi, pannaan täytäntöön tiettyjen nestemäisten polttoaineiden rikkipitoisuuden vähentämisestä 11 päivänä toukokuuta 2016 annetulla Euroopan parlamentin ja neuvoston direktiivillä (EU) 2016/802.

               3.3.2.Muutokset irtolasti- ja öljysäiliöalusten katsastuksissa sovellettavaa laajennettua katsastusohjelmaa koskevaan vuoden 2011 kansainväliseen säännöstöön (ESP-säännöstö)

               Yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta annetun Euroopan parlamentin ja neuvoston asetuksen (EU) N:o 530/2012 tavoitteena on vahvistaa nopeutettu käyttöönottoaikataulu kyseisen asetuksen 3 artiklassa määriteltyjen MARPOL 73/78 -yleissopimuksen kaksoisrunkoa tai vastaavaa rakennetta koskevien rakennevaatimusten soveltamiseksi yksirunkoisiin öljysäiliöaluksiin ja kieltää raskasöljyn kuljettaminen yksirunkoisilla öljysäiliöaluksilla jäsenvaltioiden satamiin tai satamista.

               Asetuksella (EU) N:o 530/2012 velvoitetaan soveltamaan IMO:n kunnonarviointijärjestelmää (CAS) yli 15 vuoden ikäisiin yksirunkoisiin öljysäiliöaluksiin. Asetuksen 5 artiklassa vaaditaan, että tällaisten säiliöalusten on oltava CAS-järjestelmän mukaisia, ja kyseinen järjestelmä määritellään 6 artiklassa kunnonarviointijärjestelmäksi, joka on hyväksytty 27. huhtikuuta 2001 annetulla päätöslauselmalla MEPC 94(46), sellaisena kuin se on muutettuna 11. lokakuuta 2002 annetulla päätöslauselmalla MEPC 99(48) ja 4. joulukuuta 2003 annetulla päätöslauselmalla MEPC 112(50). Irtolasti- ja öljysäiliöalusten katsastuksissa sovellettavassa laajennetussa katsastusohjelmassa (ESP) täsmennetään, miten tämä tehostettu tarkastus on tehtävä. Koska CAS-järjestelmässä käytetään ESP-ohjelmaa välineenä järjestelmän tavoitteen saavuttamiseen, ESP-tarkastusten muutoksia sovelletaan suoraan ja automaattisesti asetuksen (EU) N:o 530/2012 kautta. Sen vuoksi ESP-säännöstöön tehtävät muutokset, jotka on määrä hyväksyä MSC 100:ssa, vaikuttaisivat EU:n lainsäädäntöön asetuksen (EU) N:o 530/2012 soveltamisen kautta.

               3.3.3.EU:n toimivalta

               MARPOL-yleissopimuksen liitteessä VI olevaan 14.1 sääntöön tehtävät muutokset vaikuttaisivat EU:n lainsäädäntöön tiettyjen nestemäisten polttoaineiden rikkipitoisuuden vähentämisestä 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/802 soveltamisen kautta.

               Vuoden 2011 ESP-säännöstöön tehtävät muutokset vaikuttaisivat EU:n lainsäädäntöön yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta annetun Euroopan parlamentin ja neuvoston asetuksen (EU) N:o 530/2012 soveltamisen kautta.

               4.Oikeusperusta

               4,1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli.
                  2

               Ilmaisu ”säädökset, joilla on oikeusvaikutuksia”, kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  3
               .

               4.1.2.Soveltaminen tässä asiassa

               IMO:n meriympäristön suojelukomitea ja meriturvallisuuskomitea ovat sopimuksella perustettuja elimiä; ne on perustettu Kansainvälistä merenkulkujärjestöä koskevalla yleissopimuksella.

               Säädökset, jotka IMO:n meriympäristön suojelukomitean ja meriturvallisuuskomitean on määrä antaa, ovat säädöksiä, joilla on oikeusvaikutuksia. Suunnitellut säädökset voivat vaikuttaa ratkaisevasti unionin säännöstön, erityisesti seuraavien säädösten, sisältöön: tiettyjen nestemäisten polttoaineiden rikkipitoisuuden vähentämisestä 11 päivänä toukokuuta 2016 annettu Euroopan parlamentin ja neuvoston direktiivi (EU) 2016/802 ja yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta annettu Euroopan parlamentin ja neuvoston asetus (EU) N:o 530/2012.

               Tämä johtuu siitä, että tiettyjen nestemäisten polttoaineiden rikkipitoisuuden vähentämisestä 11 päivänä toukokuuta 2016 annetussa Euroopan parlamentin ja neuvoston direktiivissä (EU) 2016/802 otetaan huomioon MARPOL-yleissopimuksen liitteessä VI vahvistetut rikkipitoisuusvaatimukset ja että asetuksessa (EU) N:o 530/2012 edellytetään IMO:n kunnonarviointijärjestelmän (CAS) soveltamista; CAS pyrkii tavoitteeseensa laajennetun katsastusohjelman (ESP) avulla.

               Näin ollen MARPOL-yleissopimuksen liitteessä VI olevaan 14.1 sääntöön ja vuoden 2011 ESP-säännöstöön tehtävät muutokset vaikuttaisivat EU:n lainsäädäntöön tiettyjen nestemäisten polttoaineiden rikkipitoisuuden vähentämisestä 11 päivänä toukokuuta 2016 annetun Euroopan parlamentin ja neuvoston direktiivin (EU) 2016/802 ja yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta annetun Euroopan parlamentin ja neuvoston asetuksen (EU) N:o 530/2012 soveltamisen kautta.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

               Suunnitellun säädöksen pääasiallinen tavoite ja sisältö liittyvät meriliikenteeseen. Sen vuoksi ehdotetun päätöksen aineellinen oikeusperusta on SEUT-sopimuksen 100 artiklan 2 kohta.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 100 artiklan 2 kohta yhdessä SEUT-sopimuksen 218 artiklan 9 kohdan kanssa.

               2018/0325 (NLE)

               Ehdotus

               NEUVOSTON PÄÄTÖS

               Kansainvälisen merenkulkujärjestön (IMO) meriympäristön suojelukomiteassa ja meriturvallisuuskomiteassa Euroopan unionin puolesta otettavasta kannasta aluksista aiheutuvan meren pilaantumisen ehkäisemisestä tehdyn kansainvälisen yleissopimuksen VI liitteessä olevaan 14.1 sääntöön ja irtolastialusten ja öljysäiliöalusten katsastuksissa sovellettavaa laajennettua tarkastusohjelmaa koskevaan vuoden 2011 säännöstöön tehtävien muutosten hyväksymiseen

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Kansainvälistä merenkulkujärjestöä, jäljempänä, ’IMO’, koskeva yleissopimus, jäljempänä ’yleissopimus’, tuli voimaan 17 päivänä maaliskuuta 1958. IMO on Yhdistyneiden kansakuntien erityisjärjestö, joka vastaa merenkulun turvallisuudesta ja turvatoimista sekä alusten aiheuttaman meren ja ilman pilaantumisen ehkäisemisestä.

               (2) Yleissopimuksen 38 artiklan a alakohdan mukaan meriympäristön suojelukomitea suorittaa tehtäviä, jotka annetaan tai voidaan antaa IMO:lle kansainvälisillä yleissopimuksilla tai niiden perusteella, aluksista aiheutuvan meren pilaantumisen ehkäisemiseksi ja torjumiseksi, erityisesti kun on kyse sääntöjen tai muiden määräysten hyväksymisestä tai muuttamisesta.

               (3)Yleissopimuksen 28 artiklan b alakohdan mukaan meriturvallisuuskomitea huolehtii kaikkien niiden tehtävien suorittamisesta, joita sille on määrätty mainitussa yleissopimuksessa, IMO:n yleiskokouksessa tai IMO:n neuvostossa, tai kaikkien sellaisten mainitun artiklan soveltamisalaan kuuluvien tehtävien suorittamisesta, joita sille voidaan antaa jonkin muun kansainvälisen välineen perusteella ja jolle IMO voi antaa hyväksyntänsä.

               (4)Kansainvälinen yleissopimus aluksista aiheutuvan meren pilaantumisen ehkäisemisestä, jäljempänä ’MARPOL-yleissopimus’, tuli voimaan 2 päivänä lokakuuta 1983.

               (5)MARPOL-yleissopimuksen 16 artiklan 2 kohdan c alakohdan nojalla kyseiseen yleissopimukseen tehtävät muutokset voidaan hyväksyä asianmukaisessa elimessä, joka käsillä olevassa tapauksessa on meriympäristön suojelukomitea.

               (6) Meriympäristön suojelukomitean on määrä hyväksyä 22.–26. lokakuuta 2018 pidettävässä 73. istunnossa, jäljempänä ’MEPC 73’, muutoksia MARPOL-yleissopimuksen liitteessä VI olevaan 14 sääntöön.

               (7)Meriturvallisuuskomitean on määrä hyväksyä 3.–7. joulukuuta 2018 pidettävässä 100. istunnossa, jäljempänä ’MSC 100’, muutoksia irtolasti- ja öljysäiliöalusten katsastuksissa sovellettavaa laajennettua katsastusohjelmaa koskevaan vuoden 2011 kansainväliseen säännöstöön, jäljempänä ’vuoden 2011 ESP-säännöstö’.

               (8) On aiheellista vahvistaa MEPC 73:n yhteydessä unionin puolesta otettava kanta, koska MARPOL-yleissopimuksen liitteessä VI olevaan 14 sääntöön tehtävät muutokset voivat vaikuttaa ratkaisevasti unionin lainsäädännön, erityisesti Euroopan parlamentin ja neuvoston direktiivin (EU) 2016/802
                  4
               , sisältöön.

               (9)On aiheellista vahvistaa MSC 100:n aikana unionin puolesta otettava kanta, koska laajennettua katsastusohjelmaa koskevaan vuoden 2011 säännöstöön tehtävät muutokset voivat vaikuttaa ratkaisevasti unionin lainsäädännön, erityisesti Euroopan parlamentin ja neuvoston asetuksen (EU) N:o 530/2012
                  5
               , sisältöön.

               (10)MARPOL-yleissopimuksen liitteessä VI olevaan 14 sääntöön tehtävillä muutoksilla, jotka koskevat kieltoa kuljettaa vaatimustenvastaista polttoöljyä, jota on tarkoitus polttaa käyttövoimaa tai käyttöä varten aluksella, pyritään varmistamaan, että MARPOL-yleissopimuksen liitteessä VI olevassa 14.1.3 säännössä vahvistettua polttoöljystandardia, joka tulee voimaan 1 päivänä tammikuuta 2020, sovelletaan johdonmukaisesti.

               (11)Vuoden 2011 ESP-säännöstöön tehtävillä muutoksilla tulisi mukauttaa kyseistä säännöstöä niin, että voidaan yksilöidä kaikki sitovat vaatimukset ja parantaa taulukoita ja lomakkeita. Lisäsi toimitukselliset mukautukset olisi yhdistettävä uusiin olennaisiin vaatimuksiin, jotta voidaan ottaa huomioon päivitykset, joita on äskettäin tehty Kansainvälisen luokituslaitosten järjestön yhdenmukaistettujen vaatimusten Z10-sarjaan.

               (12)Unionin kannan esittävät yhdessä unionin jäsenvaltiot, jotka ovat jäseninä IMO:n meriympäristön suojelukomiteassa ja meriturvallisuuskomiteassa, toimien yhdessä unionin etujen mukaisesti,

               ON HYVÄKSYNYT TÄMÄN PÄÄTÖKSEN:

               1 artikla

               IMO:n meriympäristön suojelukomitean 73. istunnossa unionin puolesta otettava kanta on seuraava: hyväksytään aluksista aiheutuvan meren pilaantumisen ehkäisemisestä tehdyn kansainvälisen yleissopimuksen liitteessä VI olevaan 14.1 sääntöön tehtävät muutokset sellaisina kuin ne esitetään IMO:n asiakirjassa MEPC 73/3.

               2 artikla

               IMO:n meriturvallisuuskomitean 100. istunnossa unionin puolesta otettava kanta on seuraava: hyväksytään irtolastialusten ja öljysäiliöalusten katsastuksissa sovellettavaa laajennettua tarkastusohjelmaa koskevaan vuoden 2011 kansainväliseen säännöstöön tehtävät muutokset sellaisina kuin ne esitetään IMO:n asiakirjan MSC 99/22/Add.1 liitteessä 2.

               3 artikla

               1. Edellä 1 artiklassa tarkoitetun kannan esittävät ne unionin jäsenvaltiot, jotka ovat jäseninä IMO:n meriympäristön suojelukomiteassa, toimien yhdessä.

               2. Edellä 2 artiklassa tarkoitetun kannan esittävät ne unionin jäsenvaltiot, jotka ovat jäseninä IMO:n meriturvallisuuskomiteassa, toimien yhdessä.

               3. Edellä 1 ja 2 artiklassa tarkoitettuihin kantoihin tehtävistä vähäisistä muutoksista voidaan sopia ilman erillistä neuvoston päätöstä.

               4 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Nimi muutettiin vuonna 1982 Kansainväliseksi merenkulkujärjestöksi (IMO).

                     (2)

                        Asia C-399/12, Saksa v. neuvosto (OIV), ECLI:EU:C:2014:2258, 64 kohta.

                     (3)

                        Asia C-399/12 Saksa v. neuvosto (OIV), ECLI:EU:C:2014:2258, 61–64 kohta.

                     (4)

                        Euroopan parlamentin ja neuvoston direktiivi (EU) 2016/802, annettu 11 päivänä toukokuuta 2016, tiettyjen nestemäisten polttoaineiden rikkipitoisuuden vähentämisestä (EUVL L 132, 21.5.2016, s. 58).

                     (5)

                        Euroopan parlamentin ja neuvoston asetus (EU) N:o 530/2012, annettu 13 päivänä kesäkuuta 2012, yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta (EUVL L 172, 30.6.2012, s. 3).


               EUROOPAN KOMISSIO
            Bryssel 10.10.2018
            COM(2018) 674 final
            2018/0345(NLE)
            Ehdotus
            NEUVOSTON PÄÄTÖS
            Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137 ja UNECE:n maailmanlaajuiseen tekniseen sääntöön nro 9 sekä ehdotuksista kolmeksi uudeksi UNECE:n säännöksi

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Yhdistyneiden kansakuntien Euroopan talouskomissio (UNECE) kehittää kansainvälisellä tasolla yhdenmukaistettuja vaatimuksia, joiden tarkoituksena on poistaa kaupan tekniset esteet vuoden 1958 tarkistetun sopimuksen sopimuspuolten välisestä moottoriajoneuvojen kaupasta ja varmistaa tällaisten ajoneuvojen osalta korkeatasoinen turvallisuus ja ympäristönsuojelu.

               Unioni on 27. marraskuuta 1997 tehdyn neuvoston päätöksen 97/836/EY mukaisesti liittynyt Yhdistyneiden kansakuntien Euroopan talouskomission (UNECE), sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus). Pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (rinnakkaissopimus) tekemisestä 31. tammikuuta 2000 tehdyn neuvoston päätöksen 2000/125/EY mukaisesti unioni on puolestaan liittynyt rinnakkaissopimukseen.

               Ajoneuvoja koskevien sääntöjen yhdenmukaistamista käsittelevän maailmanfoorumin, UNECE WP.29:n, kokoukset pidetään kolme kertaa jokaisena kalenterivuonna eli maaliskuussa, kesäkuussa ja marraskuussa. Kussakin kokouksessa vahvistetaan uusia UNECE:n sääntöjä (E-sääntöjä), uusia UNECE:n maailmanlaajuisia teknisiä sääntöjä (UN GTR) ja/tai muutoksia voimassa oleviin UNECE:n sääntöihin tai maailmanlaajuisiin teknisiin sääntöihin tekniikan kehityksen ottamiseksi huomioon. Ennen kutakin WP.29:n kokousta muutokset hyväksytään jossakin kuudesta WP.29:n alaisuudessa toimivasta työryhmästä.

               Sen jälkeen muutokset, täydennykset ja oikaisut hyväksytään lopullisesti WP.29:n kokouksessa, kunhan kokous on päätösvaltainen ja sopimuspuolten määräenemmistö kannattaa niitä. EU on sopimuspuolena kahdessa WP.29:n piiriin kuuluvassa sopimuksessa (vuosien 1958 ja 1998 sopimukset). Kutakin kokousta varten annetaan neuvoston päätös (nk. megapäätös), joka sisältää luettelon säännöistä, muutoksista, täydennyksistä ja oikaisuista ja jolla komissio valtuutetaan äänestämään unionin puolesta kussakin WP.29:n kokouksessa.

               Tässä neuvoston päätöksessä määritellään unionin kanta, joka otetaan äänestettäessä 12.–16. marraskuuta 2018 pidettävään WP.29:n kokoukseen äänestettäväksi toimitetuista säännöistä, tarkistuksista, täydennyksistä ja oikaisuista.

               •Yhdenmukaisuus muiden alaa koskevien politiikkojen säännösten kanssa

               Tämä ehdotus täydentää unionin sisämarkkinapolitiikkaa autoteollisuuden osalta ja on täysin linjassa sen kanssa.

               WP.29-järjestelmä vahvistaa ajoneuvostandardien kansainvälistä yhdenmukaistamista. Vuoden 1958 sopimus on tässä suhteessa olennainen, sillä sen ansiosta EU:n valmistajat voivat toimia yhteisten tyyppihyväksyntäsääntöjen pohjalta ja tietävät, että sopimuspuolet hyväksyvät niiden tuotteet kansallisen lainsäädäntönsä mukaisina. Järjestelmän ansiosta on esimerkiksi pystytty moottoriajoneuvojen yleisestä turvallisuudesta annetulla asetuksella (EY) N:o 661/2009 kumoamaan yli 50 EU-direktiiviä ja korvaamaan ne vuoden 1958 sopimuksen puitteissa laadituilla vastaavilla säännöillä.

               Vastaavaa mallia sovellettiin myös direktiiviin 2007/46/EY, jolla korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin E-sääntöjä EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen E-sääntöjä on yhä enemmän sisällytetty EU-tyyppihyväksyntää koskevaan unionin lainsäädäntöön.

               •Yhdenmukaisuus unionin muiden politiikkojen kanssa

               WP.29-järjestelmä on kytköksissä unionin kilpailukykypolitiikkaan, jota tämä aloite tukee. Ehdotus on yhdenmukainen myös suhteessa unionin liikenne- ja energiapolitiikkaan, joka otetaan asianmukaisesti huomioon laadittaessa ja hyväksyttäessä vuoden 1958 sopimuksen piiriin kuuluvia E-sääntöjä.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Tämän ehdotuksen oikeusperusta on Euroopan unionin toiminnasta tehdyn sopimuksen (SEUT-sopimuksen) 114 artikla luettuna yhdessä sen 218 artiklan 9 kohdan kanssa.

               •Toissijaisuusperiaate

               Ainoastaan unioni voi äänestää puoltavasti, kun kyse on kansainvälisistä oikeudellisista asiakirjoista, kuten ehdotuksista UNECE:n säännöiksi ja UNECE:n sääntöjen muutoksiksi sekä luonnoksista maailmanlaajuisiksi teknisiksi säännöiksi ja niiden sisällyttämisestä moottoriajoneuvojen tyyppihyväksyntää koskevaan unionin järjestelmään. Näin sekä estetään sisämarkkinoiden hajanaistuminen että varmistetaan yhtäläiset terveys- ja turvallisuusstandardit kaikkialla EU:ssa. Näin voidaan myös hyödyntää mittakaavaetuja: tuotteita voidaan valmistaa koko unionin markkinoille ja myös kansainvälisille markkinoille sen sijaan, että niitä räätälöitäisiin kansallisen tyyppihyväksynnän saamiseksi kustakin jäsenvaltiosta.

               Ehdotus on siten toissijaisuusperiaatteen mukainen.

               •Suhteellisuusperiaate

                  Tällä neuvoston päätöksellä valtuutetaan komissio äänestämään unionin puolesta. Päätös on neuvoston päätöksen 97/836/EY 5 artiklan 1 kohdan mukainen oikeasuhteinen päätös, jossa määritellään UNECE:ssa otettava EU:n yhtenäinen kanta siltä osin kuin kyse on äänestämisestä WP.29:n kokouksen esityslistalla olevista työasiakirjoista. Ehdotus on näin ollen suhteellisuusperiaatteen mukainen, sillä siinä ei ylitetä sitä, mikä on tarpeen sen tavoitteiden saavuttamiseksi; tavoitteena on varmistaa sisämarkkinoiden moitteeton toiminta ja taata samalla yleisen turvallisuuden ja suojelun korkea taso.

               •Toimintatavan valinta

               SEUT-sopimuksen 218 artiklan 9 kohdassa edellytetään neuvoston päätöksen käyttämistä kansainvälisellä sopimuksella perustetussa elimessä unionin puolesta esitettävän kannan vahvistamiseksi.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Voimassa olevan lainsäädännön jälkiarvioinnit/toimivuustarkastukset

               Ei sovelleta.

               •Sidosryhmien kuuleminen

               Ei sovelleta.

               •Asiantuntijatiedon keruu ja käyttö

               Ulkopuolista asiantuntemusta ei tarvittu tämän ehdotuksen yhteydessä. Moottoriajoneuvoja käsittelevä tekninen komitea on kuitenkin tarkastellut sitä.

               •Vaikutustenarviointi

               Ehdotuksesta ei voida tehdä vaikutustenarviointia, sillä se ei ole säädösluonteinen eikä vaihtoehtoisia toimia ole tarjolla tai voida käyttää.

               •Sääntelyn toimivuus ja yksinkertaistaminen

               Ehdotus ei aiheuta hallinnollista rasitetta, koska megapäätöksen liitteessä mainituilla muutoksilla ei aseteta yrityksille, pk-yritykset mukaan luettuina, uusia raportointiin liittyviä tai muita hallinnollisia velvoitteita. Tavoitteena on sen sijaan keventää hallinnollista rasitetta. Maailmanlaajuisesti yhdenmukaistettujen vaatimusten ansiosta valmistajat voivat esittää järjestelmien ja komponenttien hyväksyntäasiakirjat paitsi EU:ssa myös vientimarkkinoilla eli EU:n ulkopuolisten vuoden 1958 sopimuksen sopimuspuolten markkinoilla.

               Ehdotuksella on erittäin myönteinen vaikutus EU:n autoteollisuuden kilpailukykyyn ja kansainväliseen kauppaan. Sen, että EU:n kauppakumppanit hyväksyvät kansainvälisesti yhdenmukaistetut ajoneuvoja koskevat säännöt, katsotaan olevan paras keino poistaa tullin ulkopuolisia kaupan esteitä ja laajentaa EU:n autoteollisuuden yritysten pääsyä markkinoille.

               •Perusoikeudet

               Ehdotuksella ei ole vaikutuksia perusoikeuksien suojeluun.

               4.TALOUSARVIOVAIKUTUKSET

               Ehdotuksella ei ole talousarviovaikutuksia.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

               Ei sovelleta.

               •Selittävät asiakirjat (direktiivien osalta)

               Ei sovelleta.

               •Ehdotukseen sisältyvien säännösten yksityiskohtaiset selitykset

               Ehdotuksessa määritellään unionin kanta, joka otetaan äänestettäessä

               –ehdotuksista muutoksiksi UNECE:n sääntöihin nro 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137

               –muutoksista UNECE:n maailmanlaajuiseen tekniseen sääntöön nro 9 sekä

               –ehdotuksista kolmeksi uudeksi UNECE:n säännöksi

               2018/0345 (NLE)

               Ehdotus

               NEUVOSTON PÄÄTÖS

               Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137 ja UNECE:n maailmanlaajuiseen tekniseen sääntöön nro 9 sekä ehdotuksista kolmeksi uudeksi UNECE:n säännöksi

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan luettuna yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Unioni on neuvoston päätöksellä 97/836/EY
                  1
                liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’.

               (2)Unioni on neuvoston päätöksellä 2000/125/EY
                  2
                liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’.

               (3)Euroopan parlamentin ja neuvoston direktiivillä 2007/46/EY
                  3
                korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin vuoden 1958 tarkistetun sopimuksen nojalla vahvistetut UNECE:n säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Direktiivin 2007/46/EU antamisen jälkeen UNECE:n sääntöjä on yhä enemmän sisällytetty unionin lainsäädäntöön.

               (4)Saatujen kokemusten ja tekniikan kehityksen vuoksi olisi muutettava tiettyjä vaatimuksia, jotka liittyvät UNECE:n sääntöihin nro 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137 sekä UNECE:n maailmanlaajuiseen tekniseen sääntöön nro 9.

               (5)Useisiin UNECE:n sääntöihin tätä nykyä sisältyvien komponentteihin liittyvien vaatimusten selkeyttämiseksi ja konsolidoimiseksi on aiheellista hyväksyä kolme uutta UNECE:n sääntöä, jotka koskevat merkkivalolaitteita, katuvalaistuslaitteita ja heijastinlaitteita ja joilla korvataan ja kumotaan 20 UNECE:n sääntöä (säännöt nro 3, 4, 6, 7, 19, 23, 27, 38, 50, 69, 70, 77, 87, 91, 98, 104, 112, 113, 119 ja 123) mitään nyt jo voimassa olevaa yksityiskohtaista teknistä vaatimusta muuttamatta.

               (6)On syytä vahvistaa edellä mainittujen muutosten ja uusien UNECE:n sääntöjen hyväksymistä koskeva kanta, joka otetaan unionin puolesta vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa, sillä säännöistä tulee unionissa sitovia ja ne voivat ratkaisevalla tavalla vaikuttaa unionin oikeuden sisältöön ajoneuvojen tyyppihyväksynnän alalla.

               (7)Näissä komiteoissa unionia edustaa Euroopan unionista tehdyn sopimuksen 17 artiklan 1 kohdan mukaisesti komissio,

               ON HYVÄKSYNYT TÄMÄN PÄÄTÖKSEN:

               1 artikla

               Vuoden 1958 tarkistetun sopimuksen hallintokomiteassa ja rinnakkaissopimuksen toimeenpanevassa komiteassa 12 ja 16 päivän marraskuuta 2018 välisenä aikana unionin puolesta otettava kanta on äänestää tämän päätöksen liitteessä lueteltujen ehdotusten puolesta.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

                     (2)

                        Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (3)

                        Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

    ---documentbreak---

               EUROOPAN KOMISSIO
            Bryssel 10.10.2018
            COM(2018) 674 final
            LIITE
            asiakirjaan
            Ehdotus neuvoston päätökseksi
            Yhdistyneiden kansakuntien Euroopan talouskomission (UNECE) asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 3, 4, 6, 7, 11, 14, 16, 17, 19, 23, 24, 27, 29, 34, 37, 38, 43, 44, 46, 48, 50, 53, 60, 67, 69, 70, 74, 77, 83, 86, 87, 91, 94, 95, 98, 99, 100, 101, 104, 105, 110, 112, 113, 119, 121, 123, 128, 129, 132 ja 137 ja UNECE:n maailmanlaajuiseen tekniseen sääntöön nro 9 sekä ehdotuksista kolmeksi uudeksi UNECE:n säännöksi

               LIITE

                        Sääntö nro

                        Työjärjestyksen kohdan otsikko

                        Asiakirjaviite
                           1

                        3

                        Ehdotus: muutossarja 03 sääntöön nro 3 (heijastinlaitteet)

                        ECE/TRANS/WP.29/2018/91

                        4

                        Ehdotus: muutossarja 01 sääntöön nro 4 (takarekisterikilpien valaisimet)

                        ECE/TRANS/WP.29/2018/92

                        6

                        Ehdotus: muutossarja 02 sääntöön nro 6 (suuntavalaisimet)

                        ECE/TRANS/WP.29/2018/93

                        7

                        Ehdotus: muutossarja 03 sääntöön nro 7 (etu-, taka-, jarru- ja äärivalaisimet)

                        ECE/TRANS/WP.29/2018/94

                        11

                        Ehdotus: täydennys 2 muutossarjaan 04, sääntö nro 11 (ovisalvat ja ovien pidätysmekanismit)

                        ECE/TRANS/WP.29/2018/127

                        11

                        Ehdotus: oikaisu 1 muutossarjaan 04, sääntö nro 11 (ovisalvat ja ovien pidätysmekanismit)

                        ECE/TRANS/WP.29/2018/155

                        14

                        Ehdotus: oikaisu 2 tarkistukseen 5, sääntö nro 14 (turvavöiden kiinnityspisteet)

                        ECE/TRANS/WP.29/2018/156

                        16

                        Ehdotus: täydennys 11 muutossarjaan 06, sääntö nro 16 (turvavyöt)

                        ECE/TRANS/WP.29/2018/128

                        16

                        Ehdotus: täydennys 4 muutossarjaan 07, sääntö nro 16 (turvavyöt)

                        ECE/TRANS/WP.29/2018/129

                        16

                        Ehdotus: muutossarja 08 sääntöön nro 16 (turvavyöt)

                        ECE/TRANS/WP.29/2018/141

                        17

                        Ehdotus: muutossarja 09 sääntöön nro 17 (istuinten lujuus)

                        ECE/TRANS/WP.29/2018/142

                        19

                        Ehdotus: muutossarja 05 sääntöön nro 19 (etusumuvalaisimet)

                        ECE/TRANS/WP.29/2018/95

                        23

                        Ehdotus: muutossarja 01 sääntöön nro 23 (peruutusvalaisimet)

                        ECE/TRANS/WP.29/2018/96

                        24

                        Ehdotus: täydennys 4 muutossarjaan 03, sääntö nro 24 (puristussytytysmoottorien näkyvät epäpuhtauspäästöt ja tehon mittaus (dieselin savutus))

                        ECE/TRANS/WP.29/2018/143

                        27

                        Ehdotus: muutossarja 05 sääntöön nro 27 (varoituskolmiot)

                        ECE/TRANS/WP.29/2018/97

                        29

                        Ehdotus: täydennys 4 muutossarjaan 03, sääntö nro 29 (hyötyajoneuvojen ohjaamot)

                        ECE/TRANS/WP.29/2018/130

                        34

                        Ehdotus: täydennys 6 muutossarjaan 02, sääntö nro 34 (palovaaran torjuminen)

                        ECE/TRANS/WP.29/2018/120

                        34

                        Ehdotus: täydennys 2 muutossarjaan 03, sääntö nro 34 (palovaaran torjuminen)

                        ECE/TRANS/WP.29/2018/121

                        37

                        Ehdotus: täydennys 47 muutossarjaan 03, sääntö nro 37 (hehkulankavalonlähteet)

                        ECE/TRANS/WP.29/2018/83

                        38

                        Ehdotus: muutossarja 01 sääntöön nro 38 (takasumuvalaisimet)

                        ECE/TRANS/WP.29/2018/98

                        43

                        Ehdotus: täydennys 8 muutossarjaan 01, sääntö nro 43 (turvalasit)

                        ECE/TRANS/WP.29/2018/122

                        44

                        Ehdotus: täydennys 15 muutossarjaan 04, sääntö nro 44 (lasten turvajärjestelmät)

                        ECE/TRANS/WP.29/2018/131

                        46

                        Ehdotus: täydennys 6 muutossarjaan 04, sääntö nro 46 (epäsuoran näkemän tarjoavat laitteet)

                        ECE/TRANS/WP.29/2018/123

                        48

                        Ehdotus: täydennys 11 muutossarjaan 06, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/84

                        48

                        Ehdotus: täydennys 12 muutossarjaan 05, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/85

                        48

                        Ehdotus: täydennys 11 muutossarjaan 06, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/99

                        48

                        Ehdotus: täydennys 12 muutossarjaan 05, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/100

                        48

                        Ehdotus: täydennys 18 muutossarjaan 04, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/101

                        48

                        Ehdotus: täydennys 6 muutossarjaan 03, sääntö nro 48 (valaisimien ja merkkivalolaitteiden asennus)

                        ECE/TRANS/WP.29/2018/102

                        50

                        Ehdotus: muutossarja 01 sääntöön nro 50 (mopojen ja moottoripyörien etu-, taka-, jarru- ja suuntavalaisimet)

                        ECE/TRANS/WP.29/2018/103

                        53

                        Ehdotus: täydennys 2 muutossarjaan 02, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/86

                        53

                        Ehdotus: täydennys 20 muutossarjaan 01, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/87

                        53

                        Ehdotus: täydennys 2 muutossarjaan 02, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/104

                        53

                        Ehdotus: täydennys 20 muutossarjaan 01, sääntö nro 53 (luokan L3 ajoneuvojen valaisimien ja merkkivalolaitteiden asennus)

                        ECE/TRANS/WP.29/2018/105

                        60

                        Ehdotus: oikaisu 1 tarkistukseen 1, sääntö nro 60 (mopojen ja moottoripyörien hallintalaitteet)

                        ECE/TRANS/WP.29/2018/152

                        67

                        Ehdotus: muutossarja 02 sääntöön nro 67 (nestekaasuajoneuvot)

                        ECE/TRANS/WP.29/2018/124

                        69

                        Ehdotus: muutossarja 02 sääntöön nro 69 (hitaiden ajoneuvojen takamerkintäkilvet)

                        ECE/TRANS/WP.29/2018/106

                        70

                        Ehdotus: muutossarja 02 sääntöön nro 70 (raskaiden ja pitkien ajoneuvojen takamerkintäkilvet)

                        ECE/TRANS/WP.29/2018/107

                        74

                        Ehdotus: täydennys 10 muutossarjaan 01, sääntö nro 74 (mopojen valaisimien ja merkkivalolaitteiden asennus)

                        ECE/TRANS/WP.29/2018/88

                        74

                        Ehdotus: täydennys 10 muutossarjaan 01, sääntö nro 74 (mopojen valaisimien ja merkkivalolaitteiden asennus)

                        ECE/TRANS/WP.29/2018/108

                        77

                        Ehdotus: muutossarja 01 sääntöön nro 77 (pysäköintivalaisimet)

                        ECE/TRANS/WP.29/2018/109

                        83

                        Ehdotus: täydennys 2 muutossarjaan 03, sääntö nro 83 (luokkien M1 ja N1 ajoneuvojen päästöt)

                        ECE/TRANS/WP.29/2018/144

                        83

                        Ehdotus: täydennys 1 muutossarjaan 04, sääntö nro 83 (luokkien M1 ja N1 ajoneuvojen päästöt)

                        ECE/TRANS/WP.29/2018/145

                        83

                        Ehdotus: täydennys 12 muutossarjaan 05, sääntö nro 83 (luokkien M1 ja N1 ajoneuvojen päästöt)

                        ECE/TRANS/WP.29/2018/146

                        83

                        Ehdotus: täydennys 12 muutossarjaan 06, sääntö nro 83 (luokkien M1 ja N1 ajoneuvojen päästöt)

                        ECE/TRANS/WP.29/2018/147

                        83

                        Ehdotus: täydennys 18 muutossarjaan 07, sääntö nro 83 (luokkien M1 ja N1 ajoneuvojen päästöt)

                        ECE/TRANS/WP.29/2018/148

                        86

                        Ehdotus: täydennys 1 muutossarjaan 01, sääntö nro 86 (maatalous- ja metsätraktorien valaisimien ja merkkivalolaitteiden asennus)

                        ECE/TRANS/WP.29/2018/110

                        86

                        Ehdotus: täydennys 7 sääntöön nro 86 (maatalous- ja metsätraktorien valaisimien ja merkkivalolaitteiden asennus)

                        ECE/TRANS/WP.29/2018/111

                        87

                        Ehdotus: muutossarja 01 sääntöön nro 87 (huomiovalaisimet)

                        ECE/TRANS/WP.29/2018/112

                        91

                        Ehdotus: muutossarja 01 sääntöön nro 91 (sivuvalaisimet)

                        ECE/TRANS/WP.29/2018/113

                        94

                        Ehdotus: täydennys 1 muutossarjaan 03, sääntö nro 94 (etutörmäyssuojaus)

                        ECE/TRANS/WP.29/2018/132

                        95

                        Ehdotus: täydennys 7 muutossarjaan 03, sääntö nro 95 (sivutörmäyssuojaus)

                        ECE/TRANS/WP.29/2018/133

                        98

                        Ehdotus: muutossarja 02 sääntöön nro 98 (kaasupurkausvalonlähteillä varustetut ajovalaisimet)

                        ECE/TRANS/WP.29/2018/114

                        99

                        Ehdotus: täydennys 14 muutossarjaan 03, sääntö nro 99 (kaasupurkausvalonlähteet)

                        ECE/TRANS/WP.29/2018/89

                        100

                        Ehdotus: täydennys 5 muutossarjaan 01, sääntö nro 100 (sähköisellä voimalaitteella varustetut ajoneuvot)

                        ECE/TRANS/WP.29/2018/134 +

                        WP.29-176-03

                        100

                        Ehdotus: täydennys 4 muutossarjaan 02, sääntö nro 100 (sähköisellä voimalaitteella varustetut ajoneuvot)

                        ECE/TRANS/WP.29/2018/135

                        101

                        Ehdotus: täydennys 10 sääntöön nro 101 (hiilidioksidipäästöt/polttoaineenkulutus)

                        ECE/TRANS/WP.29/2018/149

                        101

                        Ehdotus: täydennys 8 muutossarjaan 01, sääntö nro 101 (hiilidioksidipäästöt/polttoaineenkulutus)

                        ECE/TRANS/WP.29/2018/150

                        104

                        Ehdotus: muutossarja 01 sääntöön nro 104 (heijastavat merkinnät)

                        ECE/TRANS/WP.29/2018/115

                        105

                        Ehdotus: täydennys 1 muutossarjaan 06, sääntö nro 105 (vaarallisten aineiden kuljetukseen tarkoitetut ajoneuvot (ADR-ajoneuvot))

                        ECE/TRANS/WP.29/2018/126

                        110

                        Ehdotus: täydennys 1 muutossarjaan 03, sääntö nro 110 (paineistettua/nesteytettyä maakaasua käyttävät ajoneuvot)

                        ECE/TRANS/WP.29/2018/125

                        110

                        Ehdotus: oikaisu 1 tarkistukseen 3, sääntö nro 110 (paineistettua/nesteytettyä maakaasua käyttävät ajoneuvot)

                        ECE/TRANS/WP.29/2018/153

                        112

                        Ehdotus: muutossarja 02 sääntöön nro 112 (epäsymmetrisen ajovalon aikaansaavat ajovalaisimet)

                        ECE/TRANS/WP.29/2018/116

                        113

                        Ehdotus: muutossarja 03 sääntöön nro 113 (symmetrisen ajovalon aikaansaavat ajovalaisimet)

                        ECE/TRANS/WP.29/2018/117

                        119

                        Ehdotus: muutossarja 02 sääntöön nro 119 (kulmavalaisimet)

                        ECE/TRANS/WP.29/2018/118

                        121

                        Ehdotus: oikaisu 1 tarkistukseen 2, sääntö nro 121 (hallintalaitteiden, merkkivalaisinten ja osoittimien tunnistaminen)

                        ECE/TRANS/WP.29/2018/154

                        123

                        Ehdotus: muutossarja 02 sääntöön nro 123 (mukautuvat etuvalaisinjärjestelmät)

                        ECE/TRANS/WP.29/2018/119

                        128

                        Ehdotus: täydennys 8 säännön nro 128 alkuperäiseen versioon (valodiodivalonlähteet)

                        ECE/TRANS/WP.29/2018/90

                        129

                        Ehdotus: täydennys 8 sääntöön nro 129 (tehostetut lasten turvajärjestelmät)

                        ECE/TRANS/WP.29/2018/136

                        129

                        Ehdotus: täydennys 5 muutossarjaan 01, sääntö nro 129 (tehostetut lasten turvajärjestelmät)

                        ECE/TRANS/WP.29/2018/137

                        129

                        Ehdotus: täydennys 4 muutossarjaan 02, sääntö nro 129 (tehostetut lasten turvajärjestelmät)

                        ECE/TRANS/WP.29/2018/138

                        129

                        Ehdotus: täydennys 1 muutossarjaan 03, sääntö nro 129 (tehostetut lasten turvajärjestelmät)

                        ECE/TRANS/WP.29/2018/139

                        132

                        Ehdotus: täydennys 1 muutossarjaan 01, sääntö nro 132 (jälkiasennettavat päästöjenrajoituslaitteet)

                        ECE/TRANS/WP.29/2018/151

                        137

                        Ehdotus: täydennys 2 muutossarjaan 01, sääntö nro 137 (etutörmäys ja erityisesti turvajärjestelmät)

                        ECE/TRANS/WP.29/2018/140

                        Uusi sääntö

                        Ehdotus uudeksi merkkivalolaitteita koskevaksi säännöksi

                        ECE/TRANS/WP.29/2018/157

                        Uusi sääntö

                        Ehdotus uudeksi katuvalaistuslaitteita koskevaksi säännöksi

                        ECE/TRANS/WP.29/2018/158

                        Uusi sääntö

                        Ehdotus uudeksi heijastinlaitteita koskevaksi säännöksi

                        ECE/TRANS/WP.29/2018/159

                        GTR-säännön numero

                        Työjärjestyksen kohdan otsikko

                        Asiakirjaviite

                        GTR 9

                        Ehdotus: muutos 2 maailmanlaajuiseen tekniseen sääntöön nro 9 (jalankulkijoiden turvallisuus)

                        ECE/TRANS/WP.29/2018/160 & 161

                     (1)

                        Kaikki taulukossa mainitut asiakirjat ovat julkisesti saatavilla osoitteessa
                  http://www.unece.org/trans/main/wp29/wp29wgs/wp29gen/gen2018.html